

**VLADA REPUBLIKE HRVATSKE**

Zagreb, 14. studenoga 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o pripremnim radnjama za nabavu tenkova LEOPARD 2A8 za potrebe opremanja Oružanih snaga Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG ­**

Na temelju članka 8. i članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16, 116/18, 80/22 i 78/24), Vlada Republike Hrvatske je na sjednici održanoj \_\_\_\_\_\_\_\_\_\_ donijela

**O D L U K U**

**o pripremnim radnjama za nabavu tenkova LEOPARD 2A8**

**za potrebe opremanja Oružanih snaga Republike Hrvatske**

**I**.

(1) Vlada Republike Hrvatske ustupa Ukrajini materijalna sredstva (tenkovi M-84 i borbena vozila pješaštva M-80, s pripadajućim pričuvnim dijelovima i streljivom) prema popisu koji je u Prilogu, sastavni je dio ove Odluke i klasificiran je stupnjem tajnosti „POVJERLJIVO“.

 (2) Knjigovodstvena vrijednost materijalnih sredstava iz stavka 1. ove točke iznosi 144.800.000,00 eura.

**II.**

 Za ustupljena materijalna sredstava iz točke I. ove Odluke Savezno ministarstvo obrane Savezne Republike Njemačke uplatit će do 30. studenoga 2024. u Državni proračun Republike Hrvatske na razdjel Ministarstva obrane iznos od 144.800.000,00 eura.

**III.**

(1) Financijska sredstva u iznosu od 144.800.000,00 eura iz točke II. ove Odluke namijenjena su za nabavu tenkova LEOPARD 2A8 za potrebe opremanja Oružanih snaga Republike Hrvatske.

(2) Preostala financijska sredstva za nabavu tenkova LEOPARD 2A8 bit će planirana u državnom proračunu Republike Hrvatske na razdjelu Ministarstva obrane.

**IV**.

Za provedbu radnji iz ove Odluke u skladu sa Zakonom o obrani, Zakonu o javnoj nabavi i Zakonom o proračunu za sklapanje ugovora o nabavi tenkova LEOPARD 2A8 zadužuje se Ministarstvo obrane.

**V**.

 Ova Odluka stupa na snagu danom donošenja.

 **P R E D S J E D N I K**

 **mr. sc. Andrej Plenković**

1/2

**O B R A Z L O Ž E NJ E**

 Republika Hrvatska i Savezna Republika Njemačka potvrđuju da se sigurnosno i obrambeno okruženje promijenilo od veljače 2022. zbog ruske agresije na Ukrajinu te dijele uvjerenje da je podrška Ukrajini od iznimne važnosti. Republika Hrvatska i Savezna Republika Njemačka do sada su značajno podržale Ukrajinu i odlučile su nastaviti s pružanjem daljnje potpore.

 Vlada Republike Hrvatske ustupa Ukrajini materijalna sredstva (tenkovi M-84 i borbena vozila pješaštva M-80, s pripadajućim pričuvnim dijelovima i streljivom). Knjigovodstvena vrijednost materijalnih sredstava iznosi 144.800.000,00 eura.

 Za ustupljena materijalna sredstava Savezno ministarstvo obrane Savezne Republike Njemačke uplatit će do 30. studenoga 2024. u Državni proračun Republike Hrvatske na razdjel Ministarstva obrane iznos od 144.800.000,00 eura.

Financijska sredstva u iznosu od 144.800.000,00 eura namijenjena su za nabavu tenkova LEOPARD 2A8 za potrebe opremanja Oružanih snaga Republike Hrvatske. Preostala financijska sredstva za nabavu tenkova LEOPARD 2A8 bit će planirana u državnom proračunu Republike Hrvatske na razdjelu Ministarstva obrane.

Za provedbu radnji iz ove Odluke u skladu sa Zakonom o obrani, Zakonu o javnoj nabavi i Zakonom o proračunu za sklapanje ugovora o nabavi tenkova LEOPARD 2A8 zadužuje se Ministarstvo obrane.

2/2